Mnogo je optužaba
o korupciji u nogometu.
Ljudi su nam govorili o tome.
Došli smo vidjeti dokaze o tome,
ali da dođemo do nečeg konkretnog i detaljnog
kako bi tužitelj mogao pokrenuti postupak, to je bio golem izazov.
Istraga o FIFA-i započela je prije zloglasna glasovanja 2010. godine,
ali u godinu i pol, koliko je istraga bila otvorena,
nisu mnogo doznali
jer nisu imali osobu koja im može reći što se događa.
Chuck Blazer. Njega su trebali.
Chuck nije zviždač.
Chuck je kriminalac koji je uhvaćen u zločinu
i kojeg su iskoristili da uhite druge kriminalce,
a sklopio je taj dogovor da izbjegne zatvor.
Posao mu je da izdaje ljude.
Dio je njegova posla da kaže gdje se mulja i koga trebaju promatrati.
Kao što smo mu rekli, nije na njemu da odlučuje
dovodi li nekoga u nevolju.
Na njemu je da pusti gluposti i dođe do stvarnih činjenica.
Ljudi koji su mu pomagali u kriminalnim radnjama
više neće moći uživati
u životu na koji su navikli, bez njega.
Zviždač više nije pravi izraz. Pjeva kao kanarinac.
Otvara im oči da vide nove svemire korupcije
na koje nisu ni pomišljali.
Rekli su: „Dat ćemo ti privjesak.
Baci ključeve na stol kad večeraš s nekim
i snimit će razgovore.”
Rekao je: „To je tako podmuklo. Ne bih to učinio.”
Rekli su: „G. Blazer, učinit ćete što vam kažemo.”
Hijerarhija je definirana, pogledamo li Izvršni odbor,
i kao u svim poslovnim istragama,
želite doći do vrha.
PREBLIZU SUNCU
Rekao bih da, kad se govori o eksploziji 2015. godine,
to je počelo 2011. To je pokrenulo lavinu.
To sam osjećao. Od 2011. sam znao da jurimo prema zidu.
Sljedeći, molim.
Slušajte, gospodo,
nismo na pijaci.
Nalazimo se u FIFA-inoj kući, stoga se, molim vas, nemojte upletati.
Kad su me zamolili da pomognem FIFA-i da uspostavi program upravljanja
za ovo stoljeće,
FIFA je već bila pod paljbom medija
jer je skandala bilo napretek,
već godinama.
Optužbe za korupciju kruže posvuda.
Jack Warner, u središtu optužaba za mito, dao je ostavku.
Mnogo korupcijskih skandala.
Neke su optužbe nevjerojatne.
U tom je trenutku Blatter odlučio
da mora nešto poduzeti kako bi preuzeo priču.
Sada ulazimo u novo razdoblje transparentnosti FIFA-e.
Nulta tolerancija. Vrijedi za sve.
Odavao se dojam,
a tako su to predstavljali, da će to odmah prestati. „Dosta.
Morate nam reći što moramo raditi
da spasimo ugled
i izvučemo se iz ove nevolje.”
Novo Etičko povjerenstvo imat će mogućnost
pokretanja istrage u slučaju vjerodostojnih optužaba.
Očekivala sam da FIFA iskreno želi poboljšati svoje upravljanje,
ali nisam shvaćala kakav je on monarh.
Kongres je 2011. godine, kad sam ponovno izabran,
odlučio o trima pitanjima.
Transparentnost financija,
bolja organizacija Etičkog povjerenstva
i treće, bolje upravljanje.
Dovoljno je da imate kontrole iz FIFA-e?
Ne želite dovesti neovisna tijela izvana?
Imamo neovisne predsjedavajuće u tim odborima koje sam spomenuo.
Potpuno su neovisni predsjednici.
Koje plaća FIFA.
Plaća ih FIFA, jasno.
U profesionalnom nogometu danas nitko ne radi besplatno.
To nije moguće.
Neovisni upravni odbor,
naš prvi sastanak bio je u Zürichu, u sjedištu.
Jako čudno mjesto.
Sala podsjeća na bunker,
sjećam se da sam samo sjela
i ljudi kao da su držali dah jer sam ja sjela onamo.
Nije bilo prijestolja ni uzdignute stolice
i nije bila drukčija, ali ondje nitko nije smio sjediti
jer je to njegovo mjesto.
Postoji vrlo kruta hijerarhija.
Nekoliko je ljudi na vrhu ili blizu njega
i uglavnom ih nitko ne preispituje.
Blatter je volio reći: „To čuvamo u nogometnoj obitelji.
Nikoga se ne tiče.
U Švicarskoj ne govorimo o financijskim pitanjima.”
Ovo je neprofitna organizacija.
Gdje je odgovornost? Što sprječava ključne ljude
u vrhu organizacije poput FIFA-e
da si međusobno daju povišice i goleme bonuse?
Lako je kontrolirati nogomet kad se igra na terenu
jer imate suca, vremensko ograničenje
i granice.
Ali izvan igrališta
nemate suca, nemate vremensko ograničenje
i nemate granice.
Hvala. Puno vam hvala.
-Hvala, Al Jazeera. -Velika hvala.
Chuck je bio prvi suradnik, ali nakon toga imali smo brojne svjedoke.
Naša je matematika vrlo laka. Dajemo tri (milijuna) Brazilu,
tri Argentini i tri predsjedniku (CONMEBOL-a).
I milijun i pol sedmorici predsjednika.
-Sedmorici? -Da, milijun i pol.
Zašto?
Jer postoji zemlja kojoj ne dajemo ništa.
Jer je pošten.
Komu ovaj dogovor može nauditi?
Svima! Svi ćemo završiti u zatvoru! Svi. Ti. Ja.
Jack Warner bio je među trojicom koje su najviše željeli uloviti.
Zbog njegove veze s Blazerom
imali su golem broj dokaza o korupciji
sinova Jacka Warnera.
Prali su novac za njega diljem svijeta,
posebice u SAD-u.
Bili smo u njihovoj zgradi. Bilo je rano ujutro.
Znali smo da će Jack Warner tada biti u zemlji.
Probudili su ih i uhitili.
Dok su agenti stavljali lisičine sinovima,
rekli su mu: „Slušaj, Jack,
ovo je tvoja prilika da spasiš sinove.”
U to je vrijeme bio visoki državni dužnosnik u Trinidadu.
Nisu ga mogli legalno uhititi
bez diplomatskog dopuštenja, koje nisu imali.
Pogledao ih je u oči i poželio sinovima sreću
i da nađu dobrog odvjetnika. Ali neće nikomu pomoći.
SIN JACKA WARNERA
PREDSJEDNIK CONCACAF-A
I time proglašavam 62. FIFA-in kongres otvorenim,
ovdje, u Budimpešti, 2012. godine.
-Dobro došli u Budimpeštu. Hvala. -Hvala.
Predsjednik FIFA-e Sepp Blatter
rekao je delegatima da je organizacija uključena u proces reformi.
Ove godine zemlje Sjeverne i Srednje Amerike te Kariba,
koje čine CONCACAF,
imale su važan zadatak da izaberu 4. predsjednika
u 49-godišnjoj povijesti konfederacije.
Jeffrey Webb, 47-godišnji bankar s Kajmanskih otoka,
odmah je naglasio temu kojom je vodio kampanju.
Nismo savršena obitelj. Ali smo obitelj.
U svakoj obitelji imamo problema,
a ti se problemi rješavaju tako da surađujemo.
Izlazite iz velikog skandala.
Skandal za skandalom,
a onda dođe Jeffrey Webb.
Moramo pomaknuti oblake i pustiti sunce.
Karizmatičan, iznimno,
ima sposobnost smirivanja situacije,
može sve spasiti i promijeniti CONCACAF.
Naša je odgovornost da osiguramo
da se prošlost nikad ne ponovi.
Bio je spreman.
Imao je potporu FIFA-e koju je trebao.
Dobro je znao u što se upušta.
Jeff Webb, čim je sjeo za stol u CONCACAF-U,
odmah je počeo tražiti mito.
Jeff želi 15.
Onda je završilo na 12.
Dobro došao, J. Webb.
Koliko za ljude iz CONMEBOL-a?
Na kraju deset.
Ispada da je Jeffrey Webb korumpiran kao i Jack Warner prije njega.
Jednako mutan. Jeffrey Webb tražio je 10 milijuna, 15 milijuna.
Tražio je golemo mito.
Bili smo zapanjeni dok smo gledali kako dolaze ljudi
i krše zakon, to nas je fasciniralo,
ali smo i shvatili o kakvim je razmjerima riječ.
Bilo je nedvojbeno ljudi koji su itekako dobro znali
da je to što rade pogrešno, a svejedno su to učinili.
Ali mislim da su, s vremenom,
granice između dobra i zla postale nejasne.
Ljudi su možda mislili:
„Takva su pravila.”
Kao prvo, Alexandra Wrage, meni zdesna,
ovdje je kao stručnjakinja za provjeru integriteta.
Sam kongres bio je tako čudan događaj.
Raskošan i nekako ukrašen ženama u dugim toaletama
koje su stajale mirno kao kipovi
i to me itekako uznemiravalo.
Sva ta raskoš u FIFA-i
uvijek me čudila.
Tko ne bi uživao u takvu načinu života?
Pitanje je na što si spreman da ostaneš predan tomu.
Qatar Airways ima tri leta dnevno za Katmandu.
Mnogi su putnici nepalski radnici koji lete na odmor
od građevinskih radova za Svjetsko prvenstvo u Dohi.
Izvan Dolazaka ova žena čeka supruga.
Neće to biti sretan susret.
Kad je prije šest mjeseci otišao u Katar, bila mu je žena.
Danas je njegova udovica.
Zbog Svjetskoga prvenstva
radnici će imati bolje uvjete,
ne samo u Kataru,
nego u svim arapskim zemljama, zahvaljujući Svjetskom prvenstvu.
Indijsko i nepalsko veleposlanstvo navode
da je u posljednje dvije godine umrlo više od tisuću gastarbajtera.
Ali FIFA ni na koji način ne može prihvatiti
odgovornost za dobrobit radnika.
Pripadaju komercijalnim
i industrijskim tvrtkama drugih zemalja.
Mi to ne možemo. Hvala na pitanju. Sviđa mi se.
Puno vam hvala. Hvala.
Čak 5200.
To nije broj navijača ili igrača ili pokrovitelja.
Očekuje se da će 5200 radnika umrijeti
u izgradnji infrastrukture za Prvenstvo do 2022.
Neprihvatljivo je da se bilo koji događaj temelji na krvi nedužnih.
Kraj priče. To je jednostavno.
U vanjskom svijetu vlada percepcija da se upravo to ovdje događa.
A to je pogrešna percepcija.
Za početak, u projektima za Svjetsko prvenstvo…
nema smrti ni smrtnih slučajeva.
-Jer stadioni nisu izgrađeni. -Počinjemo ih graditi.
Mnogo je ljudi umrlo u drugim projektima.
Poduzimaju se koraci da se i to riješi.
Nije mi neugodno reći da je situacija, kad smo počeli,
bila užasna. Budimo iskreni.
Ali jedan od ciljeva ovoga turnira
jest reforma uvjeta rada i reforma radne snage u zemlji.
Želimo to ispraviti. Namjeravamo to ispraviti.
To nije reklama. To je temeljni dio.
U STUDENOM 2014. FIFA JE OBJAVILA SAŽETAK IZVJEŠĆA O NAVODIMA
Kad je FIFA vodila istragu,
a za koju je bio zadužen bivši njujorški tužitelj Michael Garcia,
ljudi su očekivali pravu bombu,
ali odobrili su katarsku kandidaturu.
Etičko povjerenstvo FIFA-e pokrenulo je istragu o tim navodima,
no čini se da postoje oprečna mišljenja o konačnom izvješću.
G. Garcia odrekao se izvješća.
Ne možemo ga shvatiti ozbiljno
jer smo to učinili rano jutros kad je objavljeno,
a odjednom ga se osoba koja je to istražila odrekla.
Nekoliko sati nakon objavljivanja izvješća,
Michael Garcia, čovjek koji je provodio istragu dvije godine,
izvješće je opisao „pogrešnim” i rekao je da će se žaliti FIFA-i.
Ton na vrhu. Institucija poput FIFA-e treba vodstvo.
Vodstvo koje šalje poruku da pravila vrijede za sve.
Vodstvo koje želi razumjeti i učiti iz pogrešaka ili omaški
koje nađe Etičko povjerenstvo.
Takva vrsta vodstva udahnjuje život etičkom kodeksu
jer istinska reforma proizlazi iz promjene kulture organizacije.
Kao Nezavisan upravni odbor
imali smo poduži popis prijedloga.
Znate, kako da se određuju plaće i kako da se biraju novi članovi,
treba li predsjednik imati dobnu granicu ili broj mandata,
standardni problemi,
ali nije bilo pravih pomaka.
Bili smo na drugom sastanku, a Blatter je opet poslao preporuku
da skupina počne završavati s radom,
da troši manje novca i manje vremena.
Postalo mi je jasno da je to bila reklama za odnose s javnošću, spin,
a onda sam otišla.
Nikad nisam bila u situaciji
koja je ispala tako cinična.
LJETO 2014.
JEDNA GODINA DO IDUĆIH IZBORA ZA PREDSJEDNIKA FIFA-E
Seppa Blattera počela je proždirati vlastita pohlepa,
njegova ambicija da ostane na vlasti.
Pristao je prepustiti mjesto Michelu Platiniju,
a onda su ga uvjerili u suprotno.
U jednom je trenutku počeo živjeti u zabludi
i htio je osvojiti Nobelovu nagradu za mir.
Halucinirao je da će dovesti mir na Bliski istok.
Suludo je biti u tom položaju.
Imate takav potencijalni utjecaj jer je nogomet važan
u smislu što znači zemljama
i kako pomaže zemljama da se nose i s dobrim i s lošim.
PALESTINA
FIFA je izvan svega.
Predsjednik je u istoj skupini ljudi
kao i šef države.
Mislim da je to priznanje, ne samo za moje ime.
To je priznanje FIFA-i,
priznanje za ono što FIFA radi diljem svijeta.
Mislim da nije prošao dan kad se nisam uštipnuo:
„To je sigurno san.”
Možda je samo Blatter mislio da bi to moglo trajati zauvijek.
Sepp Blatter bio je glavni vođa i odlučio je ostati glavni.
Blatter obećava kontinuitet te da će i dalje stizati novac za razvoj,
a nema nikakvih reforma,
pritom se Blatter aktivno uključio u vanjsku politiku,
što je povezano s time kako se FIFA odnosi i cvate u svijetu.
Ovo je rukovanje za mir.
Razgovarao sam s premijerom Netanjahuom o tome
da u idućim mjesecima,
za godinu dana, kad god, ali volja postoji
da organiziramo nogometnu utakmicu za mir
između Palestine i Izraela
te da je organiziramo u Zürichu.
Bit će ondje
i rekao je da će se rukovati sa svima.
Između 2011. i 2015. godine
to je postalo previše,
u smislu financijske i političke moći.
Blatter je odgovoran za to.
Živio je kao da se ništa nije dogodilo, podupire reforme,
ali pritom ne reformira sebe.
Pokušavaju staviti sliku na zid kako bi izgledao bolje,
ali na kraju je bilo posve isto.
Nitko ih nije mogao zaustaviti.
Istina je da se približio suncu.
Bili smo na neki način blizu suncu
i mislim da je baš ondje FIFA umrla.
Postupak protiv FIFA-e odvijao se u tajnosti,
ali itekako su napredovali. Naposljetku je iz toga proizašao
neoboriv predmet koji prokazuje korupciju
u svijetu nogometa.
Među najvažnijim je optužbama
deset milijuna dolara koje je JAR platio u ime fonda za dijasporu
Jacku Warneru i Chucku Blazeru. To je dokumentirano. Dokazali su to.
Crno na bijelo kao nikad dotad.
Fond za afričku dijasporu vrijedan deset milijuna dolara.
Teško je naći valjaniji cilj i nikad nije bilo nasljednih programa.
Bilo je to mito za glasove za Južnu Afriku.
JUŽNA AFRIKA
Blazer je priznao krivnju. To je u dokumentu
koji je Chuck Blazer potpisao te je priznao krivnju.
Očito, Jack Warner to poriče i nikad nije došlo do suđenja,
no ta optužba stoji
crno na bijelo u kaznenoj optužnici
i priznanju Chucka Blazera.
Kad je Blazer priznao krivnju u zatvorenoj sudnici,
shvatio sam
da ako ovo radimo s otvorenim vratima,
bio bi to važan trenutak.
Znali smo da ćemo zločin urote radi reketarenja koji je priznao
jednoga dana pretočiti optužnicu
i uhititi krivce.
ZÜRICH, ŠVICARSKA
FIFA-IN KONGRES SVIBANJ 2015.
Jeffrey, hoće li ovi izbori u petak biti samo formalnost?
Bit će izbori. Netko će pobijediti.
Sepp Blatter, zar ne?
Ne znam. Vi govorite meni.
Vi ste stručnjak. Mislim da su izbori odlični za FIFA-u.
Zašto mislite da je Blatter dobar za nogomet i da nije vrijeme za promjene?
Nisam vam rekao da to mislim. Stoga zbogom.
Sjećam se da sam se vozio preko Bruklinskog mosta
do sjedišta FBI-a
kako bih čekao vijesti iz Švicarske.
Zatišje pred buru,
ono ushićenje trenutka neposredno prije objave.
Optužili smo 14 ljudi.
Nismo znali koliko ćemo ih toga dana moći uhititi.
Dana 27. svibnja 2015.
Bilo je to kao nešto iz filmskog scenarija.
Sjećam se da sam se probudila i vidjela propušten poziv,
zatim nekoliko poruka,
pa sam vidjela WhatsApp i otišla na društvene mreže.
Odjednom, stvarnost vas ošamari.
Nazvali su me da je došao FBI.
Uhićeni su brojni ljudi, uključujući Jeffreyja Webba i druge članove.
Nazvao sam suprugu Jeffreyja Webba
i neću zaboraviti. Rekla je da je tip rekao Jeffreyju:
„Možeš zagrliti sina jer ga dugo nećeš vidjeti.”
FBI kreće u napad na FIFA-u.
Uhićenja zbog optužaba za korupciju
u nogometnom upravnom tijelu.
U tijeku je suzbijanje korupcije.
Švicarska policija pretresla je jedan od glavnih FIFA-inih hotela.
Tu i tamo izlazila je pokoja informacija.
A zatim vidite fotografije članova Odbora
koje izvode iz Baur au Laca prekrivene plahtama.
Četrnaestero je ljudi upleteno u raširenu, sustavnu korupciju.
Uhićeni su neki od najvažnijih ljudi u nogometu.
Jedan od ljudi koji su odvedeni jest predsjednik CONCACAF-a, Jeffrey Webb.
Isprva niste mogli vjerovati, a onda su se dijelovi slagalice uklopili.
Bilo je iznimno uzbudljivo čuti vijest
da je uhićen jedan, zatim drugi, treći i četvrti,
nisam mogao vjerovati da se to dogodilo.
Sepp Blatter nije među uhićenima,
ali danas poslijepodne predsjeda upravnim tijelom u krizi.
Bilo je uzbudljivo, ali nije dugo trajalo
jer sam se morao vratiti kući i pokušati odspavati
prije konferencije za medije ujutro.
Ministarstvo pravosuđa održalo je videokonferenciju u New Yorku.
Tako šokantan dan u povijesti FIFA-e i nogometa…
Alexe, prekinut ću te.
Loretta Lynch došla je za govornicu.
Dobro jutro svima. Hvala vam što ste došli.
Četrnaest optuženika navedenih u optužnici koju danas objavljujemo
uključuju visoke dužnosnike FIFA-e.
Dvije generacije nogometnih dužnosnika zlorabile su povjerenje
tražeći mito da odluče tko će prenositi utakmice,
gdje će se održavati utakmice
i tko će voditi organizaciju koja nadzire organizirani nogomet.
Kad su FBI, Ministarstvo pravosuđa i Porezna 2015. javnosti predstavili
plodove ove istrage,
dobili smo uvid u opsežan popis korupcije na svim razinama.
Nisu objavili samo jedan, nego stotine primjera.
Ovo je doista svjetsko prvenstvo u prijevarama,
a danas FIFA-i dajemo crveni karton.
Kad prvi put pročitate optužnicu, kao da vas poklopi val.
Udarci sa svih strana.
Ti ljudi, viši dužnosnici, optuženi su za mito i korupciju.
Svi su optuženici zlorabili američki financijski sustav…
Mislim da su razmjeri toga šokirali i iznenadili toliko ljudi.
Stavila bih to u istu kategoriju kao Lancea Armstronga ili Oscara Pistoriusa
ili ruski dopinški skandal.
Od njih se očekivalo da poštuju pravila da nogomet ostane pošten
te da štite integritet igre.
Umjesto toga, korumpirali su svjetski nogomet
radi svojih interesa te da se obogate.
Primam pozive i pitanja od kolega novinara.
Odjednom je sport bio glavna vijest.
Američke vlasti sumnjaju da su uhićeni sudjelovali u 24-godišnjem planu da…
Način na koji su Loretta Lynch i Jim Comey govorili o FIFA-i,
koristili su izraze koje obično povezujemo s mafijom
ili meksičkim narkokartelima.
Nogomet je otet.
Ta je otmica naišla
na oštru reakciju Tužiteljstva s ciljem promjene ponašanja.
Istraga je duga i mukotrpna i nije gotova.
Amerika se zaklinje da je ovo početak
otklanjanja korupcije
u neprofitnoj organizaciji zaduženoj za najpopularniji sport.
Čekaj. Čekaj malo.
Ne govorite samo da su ti ljudi krivi. Sugerirate da je FIFA odgovorna.
A ako je tomu tako,
to je koban potres koji će potencijalno uništiti FIFA-u.
Ajme. Bilo je nevjerojatno.
Bilo je to sramotno. Bilo je nevjerojatno.
Učinak tih uhićenja, tih prizora, bio je katastrofalan.
FIFA je postala toksična.
FIFA je postala kriminalna organizacija.
UEFA je istinski šokirana i žalosna.
Ovi događaji još jednom pokazuju
da je korupcija duboko ukorijenjena u FIFA-inoj kulturi.
Osjećam se iznevjereno.
Muka mi je i sit sam.
Dosta je bilo.
Očito, ako je to istina,
postojao je problem u srcu FIFA-ina funkcioniranja.
Netko mora snositi odgovornost, a Blatter i Valcke dugo su
bili glavni, posebice Blatter.
To je poput smaka svijeta.
Tako se osjećate. Kao da će se organizacija urušiti.
Više nemate kontrolu,
a sustav će vas razbiti na komadiće.
FBI-EV OPTUŽENIK
Seppa Blattera američke vlasti nisu optužile
ni za kakvu korupciju,
ali govorimo o ljudima
s kojima je desetljećima sjedio za najvažnijim stolom u FIFA-i,
a koji su bili njegovi saveznici.
G. Blatter! Hoćete li dati ostavku?
FIFA-in nevidljivi čovjek napokon pokazuje lice.
Sepp Blatter možda je na rubu,
ali je jasno da se i dalje namjerava inatiti.
Amerikanci su me itekako htjeli srušiti,
no shvatili su da nisam ja taj
koji je organizirao mito među članovima Izvršnog odbora.
Podmićivanje, naknade za sudjelovanje, takoreći,
kako bi dobili ugovore,
to se ne bi dogodilo
bez interakcije koju su ti direktori imali u FIFA-i,
bez raznih hijerarhija i pravila u FIFA-i.
Ovo su dosad neviđena
i teška vremena za FIFA-u.
Sigurno će uslijediti još loših vijesti,
ali nužno je
da počnemo vraćati povjerenje
u našu organizaciju.
Mnogi su bili šokirani
i mnoge su zapanjile riječi kojima su se koristili.
Znate, kad govorite o korupciji i prijevarama,
o FBI-u i državnom odvjetniku,
izbori se nipošto ne mogu održati.
Hoće li Sepp Blatter ovo preživjeti? To pitanje zanima sve.
No budući da je to FIFA, budući da je on Sepp Blatter,
to nije bilo ništa čudno i samo je dodavalo postojećoj drami.
Želim pravu osobu.
-Je li to g. Blatter ili princ Ali? -Svi to znaju.
G. Blatter je bio dobar prema Africi. Pomogao je Africi.
Vole Blattera
jer je proslavio određene zemlje.
65. FIFA-IN KONGRES 2015.
Prije sam se ponosio time što sam bio član Odbora i FIFA-e.
Ali tada se niste mogli ponositi.
Kad sam čuo da su optužbe o korupciji
postale konkretne, razljutio sam se.
Uvijek sam govorio: „Ako je itko od nas korumpiran, svi smo.”
I upravo se to dogodilo.
Mene krive za ovu oluju.
Onda dobro.
Neka. Preuzet ću odgovornost.
Mislim da je bio došao do točke
kad je povjerovao u svoju neranjivost.
Ja sam s vama i jednostavno…
jednostavno, želim ostati s vama.
Samo želim ostati s vama.
Želim nastaviti s vama.
Uhitili su ljude te su ih ispratili iz hotela,
neke i s plahtama preko glave kao najgore kriminalce.
Francuska, kabina jedan.
A zatim su nogometni savezi diljem svijeta
ponovno izabrali Seppa Blattera kao da se ništa nije dogodilo.
G. Blatter izabran je za predsjednika FIFA-e između 2015. i 2019. godine.
FIFA je bila pod lupom
i najmoćniji čovjek nogometa, Sepp Blatter,
osvojio je peti mandat predsjednika te organizacije.
Sepp Blatter bio je kum nogometa.
Pet je puta izabran za predsjednika,
vladao je FIFA-om od 1998. do 2015. godine.
U svojim očima, a mislim i u očima mnogih drugih,
bio je nedodirljiv.
Ali on je bio čovjek koji je vodio FIFA-u, u to nema sumnje,
u njezinu najturbulentnijem i najmračnijem razdoblju u povijesti.
Ako ste osoba koja je bila na čelu organizacije,
donekle ste krivi.
No on je Sepp Blatter, a to je FIFA.
Ministarstvo pravosuđa imalo je pitanja o tome što je zapravo FIFA
jer se to mijenjalo.
Jesmo li zločinačka organizacija ili žrtva?
Iz njihove perspektive, možda je to mafijaška organizacija.
Marco Villiger, glavni pravnik
koji nas je angažirao i nadzirao,
nije bio povezan ni s jednim problemom.
FIFA-i služi na čast što je Marcu dala sve ovlasti
da učini što je smatrao potrebnim da se FIFA pridržava pravnih obveza
i da osigura opstanak FIFA-e.
Među ostalim, morali smo educirati vlasti,
posebice američke vlasti, o tome što je FIFA.
Ministarstvo pravosuđa htjelo je da pokažemo, a ne da govorimo. Dvojako.
Jedno je bila opsežna, apsolutna suradnja.
Golem broj dokumenata i informacija.
Ali postoji i šire pitanje o upravljanju FIFA-om.
Može li je uprava koja ju je vodila dotad
nastaviti voditi kad je pokušavate reformirati?
Ni Sepp Blatter ne može se inatiti dovijeka.
Bio je pod nesnosnim pritiskom.
Izbori su gotovi.
Unatoč činjenici da su me članovi FIFA-e ponovno izabrali,
ovaj rezultat nema potporu nogometnog svijeta
i zato sam odlučio prepustiti svoj mandat
na izvanrednom izbornom kongresu.
Hvala na pozornosti.
Nove vijesti. FIFA-in predsjednik Sepp Blatter daje ostavku,
iako su ga nedavno ponovno izabrali.
Amanda, nevjerojatna li obrata od čovjeka koji se još prošli tjedan
smatrao iznad svih kontroverzi.
Sepp Blatter vrlo se brzo predomislio,
što vjerojatno nitko nije očekivao.
Smatrao sam da je to, znate,
da je to bio Božji sud.
Jer je učinio mnogo toga da bi mi naštetio, narušio moj ugled.
Mislim da je Bog uslišao moje molitve.
Ovo je za Sjevernu Koreju 2026.
Dobro. No platio je 2015.
Gdje mi je osiguranje? Hajde.
Izvoli, Seppe.
Seppe, sve je na broju, kako smo se dogovorili. Hvala.
Blatter možda odlazi, ali neće otići tiho.
Htio je izaći na glavna vrata pod svojim uvjetima,
a ne da ga izbace kroz stražnja vrata
ni da ga izvedu s plahtom preko glave.
Rekao je da će se povući, ali da će biti na položaju dovoljno dugo
da nadzire izbor svoga nasljednika.
Toliko njih nije uspjelo svrgnuti Blattera
i postavljalo se pitanje tko je ostao nakon optužaba za korupciju
te tko je realan predsjednički kandidat?
Tada se dogodilo, naravno,
da je Michel Platini bio kandidat UEFA-e i europskog nogometa
za novoga predsjednika FIFA-e jer se g. Blatter odlučio povući.
U to smo vrijeme svi podržavali Michela Platinija
i svi smo se, znate,
nadali da će donijeti nove vjetrove koje je FIFA trebala.
Bilo je jako važno da ima zamjenika
koji bi imao kredibilitet u očima svih, zar ne?
Nekoga tko nije bio stvorenje prethodnog režima.
To je bilo presudno jer se neće pružiti druga prilika.
Što se tiče Platinija, kad je vidio Blattera na podu,
činilo se da je sve formalnost i da će postati predsjednik.
Ali… uvijek je postojao „ali”.
Tada je procurila informacija o „nelojalnoj uplati”,
kako su je nazvali,
između Blattera i Michela Platinija.
A zatim…
a zatim je započela nova…
Švicarski odvjetnik…
Švicarci su primili informacije
o događaju iz 2011. kad sam platio,
koliko već, dva milijuna Michelu Platiniju.
Godine 2011. javljala se frustracija jer Blatter nije odustajao od stolice.
Platini se očito pripremao za prelazak iz UEFA-e u FIFA-u
i ljudi su mislili da bi mogao to učiniti 2011.
i izazvati Seppa Blattera.
Ali dobio je dva milijuna švicarskih franaka
od Blatterove FIFA-e netom prije.
Platini je čak poslao i račun. Bio je to otisnut račun.
To je plaćeno preko FIFA-inih knjiga
prije nego što je Blatter trebao otići.
To izgleda jako loše.
Bio sam šokiran.
Onda su odmah pokrenuli postupak protiv mene
i nitko nije dodao, što inače čine,
da je svatko nedužan dok mu se ne dokaže krivnja.
Nitko to nije spomenuo.
To bi rekli i za kradljivca bicikla, ali nisu za mene.
Predsjednika FIFA-e Blattera
i njegova mogućeg nasljednika, šefa UEFA-e, Michela Platinija,
FIFA-ino Etičko povjerenstvo
suspendiralo je na 90 dana.
Jutros je Etičko povjerenstvo, koje je osnovao Blatter,
priopćilo da ga suspendiraju,
kao i njegova potencijalnog nasljednika M. Platinija.
Rekli su nam da je ta uplata
novac koji je Blatter obećao Platiniju
kad je radio za FIFA-u 2002. godine,
ali nikad mu ga nije uspio dati.
Napokon mu je dao dva milijuna švicarskih franaka
kako bi mu se odužio devet godina nakon obavljena posla.
Ta je vijest objavljena nakon uhićenja u Zürichu,
u atmosferi u kojoj su dizali optužnice protiv ljudi,
a neki su to i priznavali, za mito i korupciju.
Zapravo, to nije isto,
ali mislim da je dio optužnice, prema FIFA-inu kodeksu,
bio sukob interesa.
To je protiv vaše dužnosti odanosti
organizaciji za koju radite.
To je bio trenutak kad je u službenom dokumentu
došlo do uplate Seppa Blattera.
Bio je to kao posljednji čavao u njegovu lijesu, takoreći.
Seppu Blatteru i šefu europskog nogometa Platiniju
Etičko povjerenstvo globalnog nogometnog tijela
zabranilo je da se bave nogometom osam godina.
Rekao je da mu je žao, ali uglavnom njega samoga.
Suspendiran sam na osam godina.
Suspendiran na osam godina. Ali borit ću se.
Borit ću se za sebe i za FIFA-u.
Zašto sam suspendiran na osam godina?
Odluka znači da će Blatterovih 17 g. na čelu svjetskog nogometa
završiti sramotno.
Zato je Blatter pao. Ne zbog ostalog, ni uhićenja, ni američke optužnice.
Zbog toga je i Sepp Blatter dobio zabranu.
Sepp je novo sjedište FIFA-e izgradio kao svoj dom.
Nitko nije vjerovao da će se Sepp iseliti iz FIFA-ine kuće.
A njegov je odlazak za neke bio katastrofa.
G. Platini je naposljetku suspendiran.
Sastao se UEFA-in Izvršni odbor
i jednoglasno su odlučili da pitaju mene želim li se kandidirati,
ovisno o suspenziji Michela Platinija.
Tad smo bili uvjereni da će se vratiti,
da je on kandidat i to je to.
Za Platinija je Infantino svojevrsni nogometni državni službenik.
Nije vidio Infantinove ambicije.
Nije ih razumio ni očekivao.
Infantino je odlučio da ne želi doživotno biti glavni tajnik
i imao je uzor, Blattera.
Dolaze iz švicarskih sela međusobno udaljenih 10 km.
Kad je Infantino došao posjetiti Platinija da mu kaže:
„Dok si suspendiran, ja ću biti kandidat
i ako se vratiš, vratit ću ti tvoj posao”,
Platini je dovoljno naivan da povjeruje.
Nema kaznene istrage.
Možete li jamčiti da će se Prvenstvo igrati u Rusiji i Katru?
Da, sada ja…
Ako me danas to pitate, u 19.40,
da, Prvenstvo će se održati u Rusiji i u Katru.
Da je to bio jedan val, bilo bi u redu,
ali meni je to bio tjedan za tjednom, stalno nešto novo.
Jérôme Valcke, glavni tajnik FIFA-e, suspendiran je.
Svjetsko nogometno upravno tijelo
doznalo je za niz optužaba povezanih s glavnim tajnikom.
54-godišnjak je poslan na odmor i oslobođen dužnosti do daljnjega.
Ne smatram da smo učinili išta loše,
ali živimo u svijetu u kojem sve mora biti savršeno,
a mi nismo bili savršeni.
Nikad nisam uzeo novac.
Nikad nisam ni tražio novac.
Nikad nisam tražio da mi FIFA da još.
Dali su mi ga.
Ako želite voditi FIFA-u s etičkim kodeksom,
sretno. Sumnjam da to možete.
Stvarnost nije takva.
Ruski nogometni savez također će podržati Infantina,
koji je sad glavni tajnik UEFA-e.
Radije radite što treba?
Još imam vremena, ali već sam učinio mnogo toga.
Jako dobro.
-Kako ide? -Hvala.
Jako dobro. Dobro. Hvala lijepa.
Broj glasova za Giannija je 115.
Čestitam, g. Gianni Infantino.
Nakon što je Infantino izabran, Platini je shvatio
da je Infantino neprijatelj
i da mu već dugo nije saveznik.
Bio je na pravome mjestu u pravo vrijeme s pravim prijateljima.
Prihvaćam ovaj izbor, predsjedniče.
Dobro, hvala.
Kad je Infantino pobijedio na izborima…
Sudbina. Usud.
Sve se događa s razlogom.
Al-Qadr, kako kažu Arapi.
Jedan od njegovih prvih poteza bile su riječi…
FIFA-in je novac vaš novac. Ne pripada predsjedniku FIFA-e.
Iz toga shvaćamo da će moto „ruka ruku mije” i status quo
koji im je dao novac, ostati na snazi.
To ste tako protumačili jer ste pogrešno razmišljali
o meni ili o FIFA-i. Kad kažem…
FIFA je upravo bila prošla taj skandal.
Apsolutno.
To znači da su događaji oblikovali naše razmišljanje.
Imate pravo. Sto posto.
FIFA-in novac mora služiti za razvoj nogometa
i ni za što drugo.
Htio sam reći da taj novac pripada nogometu, za razvoj nogometa
i svima koji razvijaju nogomet u svojoj zemlji. Nije novac nekolicine.
Nemojte prisvajati taj novac.
Upotrijebite ga gdje je potreban.
NAKON ŠTO JE OPTUŽILO VIŠE OD 50 LJUDI 2021.
MINISTARSTVO PRAVOSUĐA OBJAVLJUJE DA JE FIFA ŽRTVA KORUPCIJE
I DA ĆE PRIMITI 201 MILIJUN.
MINISTARSTVO NIJE OPTUŽILO
BLATTERA I PLATINIJA.
CHUCK BLAZER PREMINUO JE 2017. PRIJE OPTUŽNICE.
JACK WARNER I R. TEIXEIRA OSTAJU U DOMOVINAMA
TE IH TRAŽE AMERIČKE PRAVOSUDNE VLASTI.
OD 22 ČLANA KOJI SU GLASOVALI ZA DOMAĆINE 2018. I 2022.
SAMO JE JEDAN OSTAO U FIFA-I 2022.
U SRPNJU 2022. BLATTERA I PLATINIJA ŠVICARSKI JE SUD OSLOBODIO
OPTUŽBE ZBOG NELOJALNE UPLATE.
U LIPNJU 2022. VALCKE JE OSUĐEN ZA MITO. ŽALIO SE.
BLATTER IMA ZABRANU U FIFA-I
TE SE NE SMIJE BAVITI NOGOMETOM DO 2028.
Kanadu, Meksiko i SAD FIFA-in je kongres izabrao
za domaćine Svjetskog prvenstva 2026. Hvala.
Koliko znamo,
institucionalizirana korupcija FIFA-e
istrijebljena je.
Ljudi žele znati zašto ste došli u Moskvu.
Dobio sam poziv od g. Putina. „Dođite na Svjetsko prvenstvo.”
Ali mislim da je ono što sad imamo
u smislu velike zabrinutosti oko FIFA-e i njezina usmjerenja
zapravo na razini iznad toga,
a posrijedi je uloga nogometa u teškom i podijeljenom svijetu.
DOHA, KATAR OŽUJAK 2022.
To nam je u krvi.
Nešto oko čega smo sami po sebi strastveni
i zato nas ujedinjuje.
Dio smo svijeta.
Želimo da svijet vidi tko smo.
Poznati smo po gostoljubivosti i ponašanju prema gostima.
Nije to samo pitanje ponosa. Temeljni je dio naše kulture
da se prema gostima ponašamo gostoljubivo,
da se osjećaju dobrodošlo i sigurno.
Godine 2010. FIFA je dodijelila domaćinstva Svjetskih prvenstava
na neprihvatljive načine s neprihvatljivim posljedicama.
Ljudska prava, jednakost, demokracija,
ključni interesi nogometa, nisu bili u početnoj postavi
do mnogo godina poslije.
Ozlijeđene radnike migrante
ili obitelji preminulih
u pripremama za Svjetsko prvenstvo treba zbrinuti.
Nema mjesta za poslodavce
koji ne osiguravaju slobodu i sigurnost radnika na Prvenstvu.
Nema mjesta za vođe koji ne mogu ugostiti žensku utakmicu.
Nema mjesta za domaćine koji ne mogu pravno jamčiti
sigurnost i poštovanje LGBTQ+ osoba
koje dolaze na igralište snova.
Činjenica je da se Svjetsko prvenstvo održava u Katru.
Preživjeli su sve optužbe protiv njih.
Vidjet ćemo ostavštinu,
ali domaćini su jer su toliko bogati.
To je razlog.
Novac je razlog zašto ga organiziraju.
I Pelé!
Ljudi će uvijek voljeti nogomet i uživati u nogometu.
U tome i jest poenta.
Uzbudljiv je.
Privlači. Očarava.
Čaroban je.
Posao ljudi koji ga vode
jest da osiguraju da ga usmjeravaju u pravcu
koji utjelovljuje vrednote,
vrijednom sve te strasti.
Jasno je da je nogomet moguće zlorabiti i iskoristiti,
a strast ljubitelja te igre
moguće je iskoristiti u zlonamjerne svrhe.
Diktatori koriste sport za propagandu,
a to se dogodilo nevjerojatno nedavno u Rusiji 2018.
Svijet će vidjeti gostoljubivu Rusiju,
toplu Rusiju,
Rusiju otvorenu prema svijetu.
Ne moramo se osvrtati na Argentinu 1978. ili Berlin 1936.
Događa se sad i moramo toga biti svjesni.
Veliki sport mora biti krajnje iskren
o moći koju posjeduje.
Ljudi!
I zapitati se predstavlja li snagu za dobro u svijetu kakav želi
ili samo moć
koju je moguće kupiti
i koju mogu zlorabiti diktatori
i najmoćnije i najbogatije zemlje svijeta.
Kad sam morao otići,
nisam htio otići, ali morao sam otići
jer svemu kad-tad dođe kraj.
Kad se osvrnem,
moram reći da sam zahvalan.
Međunarodni nogomet ima dvije milijarde ljudi
koji su povezani s ovom igrom
i uvijek ga igraju na ulici,
igraju ga posvuda jer vjeruju u dobro igre.
Sretan sam što sam pridonio
nekim povijesnim trenucima u nogometu.
Zbog toga se iznimno ponosim.
Svi smo odrasli uz Svjetsko prvenstvo i FIFA-u.
Ali ako niste unutra,
ne znate ništa o mutnim radnjama,
o svojevrsnoj mafiji,
ljudima koji su dijelili opscene svote novca među sobom,
nerazmjerno raspodjeljivali moć.
Ako pitate može li FIFA izbjeći korupciju,
morate pitati može li svijet izbjeći korupciju.
Mislim da ne može.
Kako je sad strukturirana, ne, to nije moguće.
Predsjednik si FIFA-e.
Nisi vođa države.
Tko te izabrao? Izvršni odbor?
Nakon kakvog sumnjivog dogovora, saveza ili kompromisa?
Tko ti zapravo daje moć?
Igrači.
„Nepravda bilo gdje ugrožava pravdu posvuda.”
Udari se osjete u svakome kutku planeta.
To utječe na svakog dječaka i djevojčicu
koji su sanjali, kao i ja,
kao djeca koja trče po prašnjavom polju ispred kuće.
Bili ste u FIFA-i više od 40 godina.
Predsjednik od 1998. godine,
ali mnogi iz Izvršnog odbora
i toliko ljudi koje ste poznavali uhićeni su
i, znate već, optuženi. Neki su otišli u zatvor.
Vi ste bili glavni. Bili ste predsjednik.
Osjećate li odgovornost jer se to dogodilo dok ste vi bili na vrhu?
Ja sam odgovoran za FIFA-u
i sve njezine članove koji su radili u FIFA-i.
Moram preuzeti odgovornost.
Ali za članove odbora
koji dolaze iz drugih zemalja i drugih kultura,
ne mogu biti odgovoran.
Žao mi je zbog FIFA-e, ali ne mogu preuzeti moralnu odgovornost.
Moja je savjest čista.
Ja…
I mogu dobro spavati, čak i sad dobro spavam
jer ne mogu biti odgovoran za to.
Žalim što se to dogodilo, ali nisam odgovoran.
ORGANIZACIJE ZA LJUDSKA PRAVA
SMATRAJU DA JE UMRLO VIŠE TISUĆA RADNIKA
U SKLOPU PRIPREMA ZA SVJETSKO PRVENSTVO U KATRU.
ORGANIZACIJSKI ODBOR ZA KATAR 2022. OSPORAVA TE BROJKE
TE TVRDI DA JE DOŠLO SAMO DO TRI SMRTNA SLUČAJA
TE JOŠ 37 KOJI NISU POVEZANI S RADOVIMA.
Prijevod titlova: Željko Radić